01/12/2015 | Administración LocalMunicipal
Santiso
Anuncio aprobación definitiva modificación do regulamento dos ficheiros de datos de carácter persoal do Concello de Santiso

O Pleno do Concello de Santiso, en sesión celebrada en data 5 de xuño de 2015 acordou aprobar inicialmente a modificación do “Regulamento dos ficheiros de datos de carácter persoal do Concello de Santiso”. Así mesmo, expúxose o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia, por un prazo de quince días hábiles, advertindo que no suposto de que non se presentaran reclamacións contra o mesmo, o citado acordo se elevaría a definitivo. No BOP nº 176 de 15 de setembro de 2015 publicouse o anuncio de exposición pública da aprobación inicial da antedita modificación, non presentándose no prazo de exposición pública reclamacións, queda aprobada definitivamente e publícase o contido do acordo que se transcribe a seguir: <<Primeiro.- Aprobar a modificación do artigo 2 do Regulamento dos ficheiros de datos de carácter persoal do concello de Santiso, e os seus correspondentes anexos, do xeito que de seguido, se sinala: 1. Créanse no Concello de Santiso os ficheiros denominados: Rexistro de Causas de Posibles Incompatibilidades e de Actividades Rexistro de Bens Patrimoniais 2. Reenumerar os ficheiros contidos no artigo 2 do Regulamento de ficheiros de datos de carácter persoal do Concello de Santiso, tendo en conta as anteriores modificacións, de xeito que o dito artigo 2 así como as correspondentes modificacións dos anexos quedarían como, de seguido, se transcriben: Créanse no Concello de Santiso os ficheiros denominados: 1. Padrón de habitantes 2. Contabilidade 3. Nóminas 4. Sistema informático de usuarios de servizos sociais (SIUSS) 5. Participantes en actividades deportiva, campamentos e cultura 6. Rexistro de Asociacións 7. Padrón impositivo 8. Axentes de promoción económica 9. Participantes en accións de promoción de emprego 10. Gravación de imaxes por sistema de videovilixancia 11. Beneficiarios Plan de alimentos.12. Animais especialmente perigosos 13. Urbanismo e catastro 14. Rexistro entrada/saída 15. Subvencións 16. Biblioteca 17. Rexistro de Causas de Posibles Incompatibilidades e de Actividades 18. Rexistro de Bens Patrimoniais >> Terceiro.- De conformidade co artigo 49 da Lei 7/1985, de 2 de abril, reguladora das Bases de Réxime Local, proceder ao trámite de información pública polo prazo de trinta días hábiles contados a partir do seguinte ao da publicación do correspondente anuncio no Boletín Oficial da Provincia, co fin de que os interesados poidan presentar as reclamacións e suxestións que consideren oportunas. Cuarto.- Se os interesados presentasen reclamacións ou suxestións, serán resoltas polo Pleno. No caso de que non se presentasen reclamacións ou suxestións, entenderase definitivamente adoptado o acordo ata entón provisional, procedéndose á publicación do texto íntegro do acordo no Boletín Oficial da Provincia. Quinto.- En cumprimento do artigo 55 de Regulamento de desenvolvemento da Lei 15/1999, os ficheiros serán notificados para a súa inscrición no Rexistro Xeral de Protección de Datos no prazo de trinta días dende a publicación do texto íntegro do acordo no Boletín Oficial da Provincia.>> Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Santiso, 16 de novembro de 2015. O Alcalde Asdo.: Manuel Adán López